**Koncertlekcija "Ceļojums apkārt pasaulei. Pasaka par Sprīdīti"**

**Rīgas Teikas vidusskolas skolēnu atsauksmes**

**4.c klase**

*Man tā patika Sprīdīša pasaka. Man patika aizmugurējie foni! Vēl man patika dziesmas, ko dziedāja Rūta. Man ļoti patika somu tautas dziesma! Man viss stāsts likās ļoti interesants.  Man patika viss samontētais, likās, ka tiešām esmu kaut kur citur kopā ar Sprīdīti, Rūtu, Marko un pašu Jāni Ķirsi! Man patika dziesma par meiteni, kura apmuļķoja savu puisi, kad ieradīsies uz randiņu, bet neieradās.*

**9.b klase**

*Man patika* …skatīties šo koncertu, jo tas bija ļoti interesants, izglītojošs, priekšnesumi bija kvalitatīvi gan vokāli, gan instrumentāli, plus Marko, kā viņš spēlēja akordeonu un juta līdzi mūzikai.

…šim koncertam izvēlētās dziesmas, jo man patika klausīties katru no tām un nepalika garlaicīgi. Varēja padancot līdzi. Noteikti pievienošu tās dziesmas savai playlist.

… man šie pasākumi (LSS) liekas interesanti. Šajā lekcijā man bija interesanti klausīties dažādas tautas dziesmas un uzzināt ko jaunu par citu valstu kultūrām.

… video kvalitāte ir ļoti laba.

 **No koncertlekcijā redzētajām vietām, es vēlētos nokļūt:**

…Somijā, jo vienmēr man ir likusies diezgan jauka valsts, redzot, ka tā ir viena no mazāk piesārņotajām, ar zemu krimināllietu skaitu un ar skaistām ainavām. Neesmu tur bijusi un īsti neko par Somiju nezinu, tāpēc būtu interesanti uzzināt kaut ko jaunu. (Un tur ir Marko)

…ASV, jo neesmu tur bijis un sen par to domāju.

…Japānā, jo man Japānas kultūra liekas ļoti interesanta un es vēlos par to uzzināt vēl.

…Spānijā, jo neesmu tur nekad bijis, gribētu nopeldēties okeānā un vienkārši apskatīt valsti.

…Parīzē,jo biju tur tad, kad biju mazāka un tieši pašlaik  gribētos uz turieni aizceļot.

**Un vēl…**

* Pateicos par to, ka bija iespēja šo redzēt
* Vēlētos dzirdēt arī pop mūziku.
* Marko my beloved💗💞

Pateicība par labo mūziku!

   **9. c  klase**

  Paldies par iespēju noskatīties šo koncertlekciju! Formāts man likās ļoti interesants un skatīties vērts. Man patika atsauce uz Sprīdīti un ka šis ceļojums apkārt pasaulei bija pielīdzināts Sprīdīša ceļojumam. Izvēlētās dziesmas, kas asociējās ar pilsētām un valstīm no visas pasaules, bija superīgi atlasītas, arī izpildījums bija lielisks. Izbaudīju un papildus uzzināju iepriekš nedzirdētus faktus!

Man šis video un mūzikas izvēle ļoti patika.  Es uzzināju daudz jaunus un interesantus vēsturiskus notikumus un arī to, ka latviešu grupa ir uzstājusies ziemas olimpiskajās spēlēs, Dienvidkorejā.

Man patika šajā koncertlekcijā izpildītās dziesmas, kā arī moments, kad rādīja kā Ksenija Sidorova spēlē akordeonu. Uzzināju, ka Herberts Cukurs 1933.gadā ar paša uzbūvētu lidmašīnu aizlidoja pat līdz Āfrikai.

**2.c klase**

Man ļoti patika dziesma “Dāvāja Māriņa”.

Iepazinu daudzas dziesmas. Vislabāk patika somu tautas dziesma. Latviešu dziesmas es dažas zināju.

Uzzināju par kuģotāju Pēteri Šņori.

Man ļoti patika leven polka un my favorite things. Man nepatika tas, ka Jānis tik ātri izstāstīja pasaku par Sprīdīti.

Man patika, kā dziedāja. Es uzzināju, kādas ir tradīcijas citās valstīs un kādas ir viņiem tautasdziesmas. Man ļoti patīk ceļot pa valstīm.

Man patika viss koncerts. Īpaši mani pārsteidza tas, ka Japānā zina un dzied Raimonda Paula dziesmu “Dāvāja Māriņa”.

Man vislabāk patika Somijas, Francijas, ASV, Japānas, Austrijas un Latvijas dziesmas.

It īpaši patika ukraiņu tautas dziesma. Ukraiņu valoda izklausījās līdzīga  krievu valodai.

Man patika dziesmas, patika kā spēlēja klavieres. Uzzināju , ka Austrijai ir līdzīgs karogs kā Latvijai.

Bija labi, pozitīva mūzika.

**1.b klase**

Vislabāk mums patika klausīties dziesmas: “Happy”,  “Dziesmiņa par Parīzi”, “Virs galvas mūžīgs piena ceļš”,  jo šīs dziesmas mēs atpazinām.

Mazāk patika klausīties dziesmas bez vārdiem.

Interesanti likās redzēt, kā strādā DJ.